Document ID: 31979R2225

ΚΑΝΟΝΙΣΜΟΣ (ΕΟΚ) αριθ. 2225/79 ΤΟΥ ΣΥΜΒΟΥΛΙΟΥ της 9ης Οκτωβρίου 1979 περί τροποποιήσεως του κανονισμού (ΕΟΚ) αριθ. 1784/77 "περί πιστοποιήσεως του λυκίσκου"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου(1), όπως τροποποιήθηκε τελευταία από τον κανονισμό (ΕΟΚ) αριθ. 235/79(2), και ιδίως το άρθρο 2 παράγραφος 4,
την πρόταση της Επιτροπής,
Εκτιμώντας:
ότι η εφαρμογή του κανονισμού (ΕΟΚ) αριθ. 1784/77 του Συμβουλίου της 19ης Ιουλίου 1977 περί πιστοποιήσεως του λυκίσκου(3) απέδειξε ότι ο έλεγχος του καθαρού βάρους του λυκίσκου σε κώνους που πρέπει να αναφέρεται στο πιστοποιητικό προκαλεί σε ορισμένες περιπτώσεις τεχνικές δυσκολίες- ότι πρέπει να προβλεφθεί η ευχέρεια να αναφέρεται στο πιστοποιητικό το μικτό βάρος επί πλέον ή αντί του καθαρού βάρους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5 περίπτωση 1 υπό γ) του κανονισμού (ΕΟΚ) αριθ. 1784/77 αντικαθίσταται από το ακόλουθο κείμενο:
"γ) το καθαρό και/ή το μικτό βάρος".
Άρθρο 2
Ο παρών κανονισμός αρχίζει να ισχύει την τρίτη μέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 9 Οκτωβρίου 1979.

Labels: 7
17